Nordex N117/3000-mallin tuulivoimalaitoksen konehuone.
Saman voimalan tuuliturbiini.
**Nordex N117/3000** on saksalaisen Nordexin valmistama Delta-luokan tuulivoimalaitos, jonka nimellisteho on 3,0 megawattia, ja joka oli sarjatuotannossa vuodesta 2014 alkaen vielä vuoteen 2021 asti. Sitä on myyty eri puolille maailmaa arviolta yli 80 tuulivoimapuistoon .

Yleistä
-------

N117/3000 on suunniteltu keskituulisiin olosuhteisiin (IEC 2), joka tarkoittaa vuotuista tuulten keskinopeutta 8,5 metriä sekunnissa. Siinä on sama tuuliturbiinin siipien profiili kuin mallissa N117/2400, mutta turbiinin siivet on vahvistettu ylimääräisillä hiilikuitukerroksilla kestämään suurempia kuormituksia. Tuulivoimalaitokseen on valittavissa jopa 200 metrin korkuisia torneja, kunhan tuuliolosuhteet ovat maltilliset. Tornit voivat olla betoni-teräs-torneja tai teräsputkitorneja. Esimerkiksi matalampaa 120-metrin tornia sopii tuuliolosuhteisiin IEC 2A (keskinopeus 8,5 m/s ja paljon turbulenssia), mutta 141-metriseen torniin sopii vain tuuliolosuhteisiin IEC 3A (keskinopeus 7,5 m/s ja paljon turbulenssia).

Tuulivoimalaitoksesta on olemassa kylmän ilmanalan versio, jonka voimalan toimintaa voi jatkaa jopa 30 asteen pakkasilla talviolosuhteisiin suunnitelluilla lisävarusteilla. Siihen sisältyy mahdollisuus käyttää siivissä jäänsulatusjärjestelmää, joka säilyttää siipien aerodynaamiset ominaisuudet pitempään.

Tekniset ominaisuudet
---------------------

Yleiskuvaus tuulivoimalan toiminnasta eri tuulennopeuksilla.
Tuulivoimalan tuuliturbiini eli roottori on kolmisiipinen. Siipien pyyhkäisyala on 10 715 neliömetriä ja pyyhkäisyalan halkaisija in 116,8 metriä. Turbiinin pyörimisnopeudet tulisi pysytellä välillä 7,9–14,1 kierrosta minuutissa. Nimellisteholla se toimii 12,6 kierrosta minuutissa, jolloin siiven kärki kulkeen 77 m/s. Pyörimisnopeutta säädetään automaattisesti. Voimalan toimintaa kuvataan tuulennopeuksilla: käynnistymisnopeus on 2,5–3,0 metriä sekunnissa (m/s), nimellistuulennopeus on 12,5 m/s ja sammutusnopeus on 25 m/s. Tuulen kasvaessa nimellistuulennopeuteen, kasvaa myös sähkön tuotantoteho, mutta sitä suuremmilla tuulennopeuksilla tuotantoteho säilyy 3,0 megawatissa. Myrskytuulella turbiini pysäytetään siipiä kiertämällä pysäytysasentoon ja lukitsemalla akseli levyjarrulla.

Tuulivoiman tuotannossa hyödynnetään siipien kierrettävyyttä ja vaihteiston kolmiportaisuutta. Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 660 voltin jännitteen 50 tai 60 Hz taajuudella. Tornin juurella on oma muuntaja, jolla voidaan jännite nostaa tuulivoimapuiston vaatimalle jännitetasolle. Se on yleensä 20–30 kilovolttia.

Suomessa
--------

Sitä on myyty Suomeen ainakin Jokelaan Kalajoelle (12 tuulivoimalaa, vuonna 2015), Mäkikankaalle Pyhäjoelle (11, 2015), Kuolavaara–Keulakkopäähän Kittilään (17, 2016), Joukhaisselälle Sodankylään (9, 2015) ja Raahen sataman tuulivoimapuistoon (2, 2014).

Huomioita
---------

1. ↑  Tietoa tuotannon lopettamisesta ei ole, mutta vielä lokakuussa 2021 mallia pystytettiin Ranskaan, mutta marraskuussa 2023 on tuotanto The Wind Power-sivustolla ilmoitettu loppuneen (lähteet)
2. ↑  Käännös saksankielisestä artikkelista de:Nordex.
3. ↑  Käännös engalnninkielisestä artikkelista en:IEC 61400.
4. ↑  Käännös saksankielisestä artikkelin de:Nordex kohdasta N117/3000.

Lähteet
-------

1. ↑  Les Grands Fresnes *www.thewindpower.net*.  lokakuu 2021. Ranska:  The Wind Power. Viitattu 24.11.2023. (ranskaksi)
2. 1 2  Nordex N117/3000 *www.thewindpower.net*.  19.7.2023. Ranska:  The Wind Power. Viitattu 24.11.2023. (englanniksi)
3. ↑  IEC Classification of Wind Turbines (PDF) (IEC61400-1: 2005)  2015. y John Wiley & Sons Singapore Pte Ltd.. Viitattu 25.11.2023. (englanniksi)
4. 1 2 3  Generation Delta - N100/3300, N117/3000 (PDF) (esite) *windturbine.co.kr*. Nordex. Viitattu 24.11.2023. (englanniksi)
5. 1 2  Nordex - tuulivoimalamalleja *www.thewindpower.net*.  31.10.2023. Ranska:  The Wind Power. Viitattu 24.11.2023. (englanniksi)
6. 1 2  Nordex - Model N117/3000 (3.0 megawatts) - Wind Turbine *energy-xprt.com*. Energy XPRT. Viitattu 25.11.2023. (englanniksi)

Aiheesta muualla
----------------

* Kuvia tai muita tiedostoja aiheesta **Nordex** Wikimedia Commonsissa

* Nordex SE (verkkosivut)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Nordex